ईरान के बाॅक्सर मेसम घेशलाघी को 4-1 से हराया
IBA Men's World Boxing Championships Tashkent 2023 Update - टोक्यो ओलंपिक में हिस्सा ले चुके आशीष चौधरी ने शानदार प्रदर्शन करते हुए मंगलवार को उज्बेकिस्तान के ताशकंद में जारी आईबीए मेंस वर्ल्ड बॉक्सिंग चैंपियनशिप 2023 के 80 किग्रा भार वर्ग के प्री-क्वार्टर फाइनल में जगह बना ली है।
टोक्यो ओलंपिक में हिस्सा ले चुके आशीष कुमार चौधरी ने शानदार प्रदर्शन करते हुए मंगलवार को उज्बेकिस्तान के ताशकंद में जारी आईबीए मेंस वर्ल्ड बॉक्सिंग चैंपियनशिप 2023 के 80 किग्रा कैटेगरी के प्री-क्वार्टर फाइनल में जगह बना ली है।
आशीष ने 2021 एशियाई चैंपियनशिप के सिल्वर मेडल विनर ईरान के मेसम घेशलाघी के खिलाफ कड़े मुकाबले में 4-1 से जीत हासिल की। चैंपियनशिप में 107 देशों के 538 बाॅक्सर हिस्सा ले रहे हैं। इनमें कई ओलिंपिक मेडल विनर भी शामिल हैं।
खेला अटैकिंग गेम 
हिमाचल प्रदेश के 28 वर्षीय डायनामिक बाॅक्सर ने पहला राउंड शुरू होने के साथ अपने अपोनेंट को बैकफुट पर रखने के लिए पावरफुल जैब्स लगाते हुए अटैकिंग गेम रखा। आशीष के नाम 2019 में आयोजित एशियाई चैंपियनशिप का रजत पदक है। आशीष ने अपने स्मार्ट मूवमेंट और सुप्रीम टेक्निकल एबिलिटी का उपयोग करके अगले राउंड में ईरानी मुक्केबाज को पीछे छोड़ दिया और अंततः जीत हासिल करने में सफल रहे।
राउंड ऑफ-16 में ओलिंपिक चैंपियन के खिलाफ मुकाबला 
आशीष को अब राउंड ऑफ-16 में दो बार के ओलंपिक चैंपियन क्यूबा के अर्लेन लोपेज की कड़ी चुनौती का सामना करना होगा।
इस बीच, पहली बार वर्ल्ड चैंपियनशिप में हिस्सा ले रहे हर्ष चौधरी 86 किलो कैटेगरी में ऑस्ट्रेलिया के बिली मैकलिस्टर के खिलाफ 0-5 से हारकर प्रतियोगिता से बाहर हो गए। बुधवार को, भारत के निशांत देव (71 किग्रा) टूर्नामेंट के अपने पहले मैच में 2021 ब्राॅन्ज मैडलिस्ट अजरबैजान के सरखान अलियेव से भिड़ेंगे।